b'\n_START_ARTICLE_\nLatiinid\n_START_PARAGRAPH_\nLatiinid olid Latiumis elanud itaalikute h\xc3\xb5im; elasid Tiberi alamjooksu ja Albanuse massiivi vahel ning Kesk-Itaalia rannikualadel. _NEWLINE_Umbes 8. sajandil eKr tekkis latiinidel kogukondade liit (keskus Alba Longa). Juba varakult tegelesid latiinid p\xc3\xb5llunduse ja karjandusega ning oskasid maad kuivendada. Nad elasid kindlustatud asulais ning neil olid \xc3\xbchised p\xc3\xbchamud. _NEWLINE_6. sajandil eKr sai hakkasid latiinide aladele peale suruma roomlased._NEWLINE_496 eKr v\xc3\xb5itsid roomlased latiine Regilluse j\xc3\xa4rve \xc3\xa4\xc3\xa4res (Regilluse j\xc3\xa4rve lahing). 493 eKr s\xc3\xb5lmisid nad latiinidega v\xc3\xb5rd\xc3\xb5iguslikkusel p\xc3\xb5hineva liidulepingu. _NEWLINE_T\xc3\xa4nu roomlaste survepoliitikale alustas latiinide liit 340 eKr Rooma-vastast \xc3\xbclest\xc3\xb5usu ehk nn Latiinide s\xc3\xb5da, mis l\xc3\xb5ppes 338 eKr latiinide l\xc3\xbc\xc3\xbcasaamisega. Latiinide liit kaotati, osa nende linnu liideti Rooma riigiga, osa allutati lepingutega.  Nende linnadel oli sestpeale piiratud (latiini) kodaniku\xc3\xb5igus (ius sine suffragio). Alles p\xc3\xa4rast Liitlass\xc3\xb5da (90\xe2\x80\x9388 eKr) said latiinid Rooma kodaniku\xc3\xb5iguse.'